《送长儿槃赴金陵典斛 其四》
宋代·吴泳

援以书戒子，子竟不若翁。陶以诗责儿，儿只如顽童。

房公岂不智，集此书屏风。堂基未及搆，手泽俱成空。

乃知贵胄门，美业真难终。子虽有良质，须用磨琢功。

射御亦是学，不妨随元戎。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。